
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00034/2014-04
20.03.2015. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14), Комисија за акредитацију и проверу квалитета, на седници одржаној 20.03.2015. године, донела је

О Д Л У К У

о акредитацији студијског програма
Утврђује се да УНИВЕРЗИТЕТ У БЕОГРАДУ-ПРАВОСЛАВНИ БОГОСЛОВСКИ ФАКУЛТЕТ са седиштем у МИЈЕ КОВАЧЕВИЋА БР.11Б, БЕОГРАД, ПИБ: 103503783, Матични број: 17569961,  испуњава прописане стандарде за акредитацију студијског програма Докторске студије - ТЕОЛОГИЈА у оквиру поља друштвено-хуманистичких наука и то за 12 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У БЕОГРАДУ-ПРАВОСЛАВНИ БОГОСЛОВСКИ ФАКУЛТЕТ са седиштем у МИЈЕ КОВАЧЕВИЋА БР.11Б, БЕОГРАД, је дана 10.01.2014. године поднела захтев за акредитацију студијског програма  Докторске студије - ТЕОЛОГИЈА у оквиру поља друштвено-хуманистичких наука под бројем 612-00-00034/2014-04. 

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У БЕОГРАДУ-ПРАВОСЛАВНИ БОГОСЛОВСКИ ФАКУЛТЕТ и предлог одлуке, достављени су Комисији за акредитацију и проверу квалитета. Комисија за акредитацију и проверу квалитета  је утврдила да високошколска установа УНИВЕРЗИТЕТ У БЕОГРАДУ-ПРАВОСЛАВНИ БОГОСЛОВСКИ ФАКУЛТЕТ не испуњава стандарде у погледу квалитета студијског програма докторских студија у делу који се односи на стандарде 1-6, 8 и 9, због чега је установи упућен Акт упозорења. 

После достављања документацијe о отклањању уочених недостатака из Акта упозорења, Комисија за акредитацију и проверу квалитета је установила да је високошколска установа УНИВЕРЗИТЕТ У БЕОГРАДУ-ПРАВОСЛАВНИ БОГОСЛОВСКИ ФАКУЛТЕТ  отклонила поменуте недостатке из Акта упозорења и да ИСПУЊАВА прописане стандарде у погледу квалитета студијског програма Докторске студије- ТЕОЛОГИЈА у оквиру образовно-научног поља поља друштвено-хуманистичких наука, са следећим образложењем.
Студијски програм садржи све законом предвиђене елементе. Одбраном докторске дисертације студент стиче 180 ЕСПБ бодова. Програм је прихваћен 27.11.2013.  године од стране Сената Универзитета у Београду. Програм припада пољу друштвено-хуманистичких наука и области теологија. Стручни назив који се стиче савладавањем студијског програма је доктор теологије, што је у складу са листом стручних, академских и научних назива.
Основни квантитативни подаци о студијском програму су:
1. Број наставника на студијском програму= 16
      Број наставника са пуним радним временом= 16 
Број ментора=12
2. Трајање програма= 3 године
3. Број ЕСПБ бодова= 180 
4. Број студената који се уписује на прву годину= 12
5. Просечан број часова активне наставе недељно по години= 20 
(I- 20 часова недељно: 20 П+ 0 СИР, II- 20 часова недељно: 5 П+ 15 СИР, III- 20 часова недељно СИР).

Укупан број часова предавања на 3 године= 675
6. Проценат изборности на програму= 58.33%
7. Просечно оптерећење наставника на програму= 0.99 часова недељно
8. Проценат наставе коју држе наставници са пуним радним временом= 100%
Посебан стандард: Компетентност ВШУ

Православни богословски факултет доказује своју спремност за извођење докторских студија на основу више релевантних докумената и показатеља који се односе на научно-истраживачки рад. Одлуком Одбора за акредитацију научно-истраживачких организација при Министарству просвете, науке и технолошког развоја, бр. 660-02-000171/2013-17 од 04.9.2013. године Православни богословски факултет акредитован је као државни факултет у области друштвених и хуманистичких наука–теологија за обављање научно-истраживачке делатности јер испуњава услове прописане у чл. 5. и 10. Правилника о вредновању научно-истраживачког рада и поступку акредитације научно-истраживачких организација (Сл. Гласник РС бр. 90/06).

Православни богословски факултет поседује краткорочне и дугорочне програме рада везане за научно-истраживачку делатност: програм научно-истраживачког рада за период 2013. до 2017, програм развоја научно-истраживачког подмлатка за период до 2013. до 2017. године, планове рада који се доносе на годишњем нивоу (последњи План рада за 2014. усвојен је на седници Савета 11.12.2013. године), планове везане за мере и субјекте обезбеђења квалитета у складу са критеријумима за самовредновање високошколских установа.

Способност за извођење докторских студија теологије показују и досадашњи резултати на овом подручју, с обзиром да је на Факултету одбрањено 50 докторских дисертација и одбрањена су 52 магистарска рада. У односу на укупан број дипломираних студената, титуле магистра и доктора теолошких наука стекло је 4,34% студената.

Факултет реализује научноистраживачке пројекте које финансира Министарство просвете, науке и технолошког развоја Републике Србије, у којима је тренутно, за период од 2011. до 2014, укључено 34,89% од укупног броја наставника и сарадника (15 истраживача), који редовно публикују достигнућа својих истраживања у специјалним пројекатским зборницима, домаћим и страним часописима, тематским зборницима и монографским публикацијама. Наставници и сарадници настоје да публикују своје радове у часописима међународног ранга (у претходних 5 година укупно је публиковано 28 радова категорије М23 и М24, што чини 0,65 библиографских јединица по наставнику), али се објективно суочавају са тешкоћама у промоцији својих истраживачких резултата с обзиром на чињеницу да се сфера највећег дела њихових истраживања везује за националне науке, тако да је доминантан део њихових истраживачких резултата презентиран у домаћим и теолошким часописима земаља из православног дела света, који за сада не улазе на међународне СЦИ листе, али су признати од стране Ректората Универзитета у Београду као релевантни за стицање звања.

Факултет остварује међународну академску сарадњу са релевантним високошколским институцијама у земљи и иностранству уз актуализовање постојећих и склапање нових уговора о сарадњи, са посебним освртом на организовање заједничких научних скупова, пројеката, размену гостујућих професора, усавршавање и студијске боравке наставника и сарадника, размену издавачке продукције, размену студената (остваривање дела студијског програма на другој високошколској институцији). Од високошколских институција у земљи најтешњу сарадњу Православни богословски факултет остварује са Филозофским, Филолошким, Учитељским факултетом Универзитета у Београду, Универзитетом уметности у Београду, Филозофским факултетом у Новом Саду, а из иностранства са Националним и каподистријским Универзитетом у Атини, Аристотеловим универзитетом у Солуну, Латеранским и Грегоријанским универзитетом у Риму, Универзитетима у Грацу, Минстеру, Берну, Регензбургу, Џакарти, Духовним академијама у Петрограду, Москви и Кијеву, Православним универзитетом друштвено-хуманистичких наука „Свети Тихон“ у Москви, Институтом „Светог Сергија“ у Паризу, Свеучилиштем у Загребу и Универзитетом у Љубљани.
Број научних радова наставника и сарадника Православног богословског факултета у протеклој години дат је следећом спецификацијом:
Рад у међународном часопису M23: 8

Саопштење са међународног скупа штампано у целини M33: 13

Националне монографије, тематски зборници и сл. M40: 6

Поглавље у књизи М42 или рад у тематском зборнику националног значаја M45: 27

Уређивање научне монографије, тематског зборника,лексикографске или

картографске публикације M49: 2
Рад у водећем часопису националног значаја M51: 6

Рад у часопису националног значаја M52: 26

Рад у научном часопису M53: 19

Уређивање научног часописа националног значаја (на годишњем нивоу) M55: 1

Зборници скупова националног значаја M60: 3
Магистарске и докторске тезе M70: 1

Одбрањена докторска дисертација M71: 7
Православни богословски факултет има наставнике ангажоване са пуним радним временом  који су били ментори и тренутно спроводе менторства у изради доктората. Листа ментора у протеклом периоду обухвата следеће наставнике:
1. Богољуб, В, Шијаковић  Филозофске науке 
2. Добривоје-Игнатије, Ч, Мидић  Теологија

3. Ксенија, Ј, Кончаревић  Русистика

4. Мирко-Иринеј, З, Буловић  Теологија

5. Ненад, С, Милошевић Теологија

6. Предраг, В, Пузовић  Теологија 

7. Радомир, В, Поповић Теологија

8. Владан, П, Перишић Теологија

9. Владимир, В, Вукашиновић Теологија

10. Зоран, Г, Крстић Теологија
Стандард 1: Структура студијског програма
На докторске студије теологије могу се уписати кандидати који су стекли звање мастер теолог и мастер религиолог (најмање 300 ЕСПБ бодова). Докторске студије трају три године, раздељене у шест студијских семестара. Сви предмети на докторским студијама су изборни. Листа предмета са оквирним садржајима за сваки предмет исказана је у опису Стандарда 5. Бодовна вредност сваког предмета такође се исказује у Стандарду 5. Кандидат полаже укупно 5 испита из предмета које у договору са ментором бира од понуђених предмета на 5 изборних позиција студијског програма.

У трећем семестру кандидати припремају и бране пријаву и одбрану теме докторског рада. У шестом семестру кандидати бране докторску дисертацију, која представља завршни део студијског програма. Након завршених студија кандидати стичу звање доктора теологије.
Стандард 2: Сврха студијског програма
Сврха Студијског програма огледа се у:

- омогућавању студентима да у широком спектру изборних курсева пронађу своја посебна теолошка интересовања;

- продубљивању знања из посебних теолошких подручја за које студенти искажу интересовање ;
- омогућавању студентима да се дубински упознају са најновијим теоријским сазнањима о актуелним теолошким проблемима на начин како се то ради у глобалној академској теолошкој заједници;

- омогућавању студентима да се у дијалогу са више наставника и сарадника, као и гостујућих наставника из земље и иностранства упознају са могућностима различитих интерпретација појединих теолошких тема и проблема.
Студије такође треба да оспособе кандидате за самостални научноистраживачки рад у теологији и контактним и комплементарним научним областима. Стечена знања и способности омогућавају кандидатима бављење теоријским и емпиријским истраживањима у области теологије, одговарајућу образовно-просветну делатност у високим школама, на факултетима, научним институтима, институцијама културе, црквеним структурама и организацијама, медијима, као и на пословима највишег степена сложености у државној и црквеној администрацији, у црквеним и друштвеним организацијама.

Стандард 3: Циљеви студијског програма
Докторске студије теологије представљају наставак мастер академских студија теологије и религиологије и оне, поред циљева обухваћених предходним школовањем, подразумевају још и продубљено, синтетичко и специјализовано образовање из теологије, које докторима теологије омогућава самостално и критичко промишљање релевантних теолошких питања, као и примену теолошких знања, како у истраживању релевантних теолошких, религиолошких и интердисциплинарних феномена и проблема, тако и у преношењу достигнућа теологије, контактних и комплементарних дисциплина у црквену и друштвену праксу.
Студије такође имају за циљ: развијање критичког мишљења кандидата о теолошким феноменима и проблемима; оспособљавање студената за упоредно анализирање за теологију релевантних феномена и проблема које изучавају и интерпретирају друге, пре свега комплементарне научне дисциплине; развијање могућности анализирања утицаја других, контактних научних дисциплина које се односе на теолошке феномене и проблеме; оспособљавање доктора теологије за теоријска и апликативна истраживања која се спроводе у комплементарним и контактним научним дисциплинама, као и њихово оспособљавање за дубинску теолошку анализу конкретних проблема и њихову апликацију у друштвеној и црквеној пракси и одговарајућим институцијама и организацијама.

Стандард 4: Компетенције дипломираних студената
Савладавањем студијског програма докторских академских студија теологије кандидат стиче следеће опште способности:

- способност за анализу, синтезу и предвиђање решења и њихових последица у домену теологије, контактних и комплементарних дисциплина;

- способност за примену адекватних метода и поступака као и за спровођење процеса научног истраживања;

- способност за критичко и самокритичко мишљење;

- способност за примену знања у пракси;

- високо развијену професионалну етику.
Савладавањем овог студијског програма кандидат стиче и низ специфичних способности:

- темељно познавање и разумевање теолошких и за одабрано подручје релевантних контактних и комплементарних дисциплина;

- способност решавања конкретних проблема уз употребу научних метода и поступака;

- способност повезивања релевантних знања из области комплементарних теологији и њихове примене;

- способност праћења и примене новина у науци и струци.

Стандард 5: Курикулум
Сви предмети на докторским студијама су изборни и сваки носи 15 бодова. Укупан број бодова на докторским студијама је 180, од којих је 105 везано за докторску дисертацију, а 75 за предмете. Задовољени су законски услови о броју часова активне наставе и препоруке о уделу предавања у укупном броју часова активне наставе. Број часова активне наставе недељно је 20, а удео предавања у укупном броју од 1800 часова активне наставе износи 625.
Предмети су распоређени у 5 изборних позиција у прва три семестра. У трећем семестру кандидат припрема и брани пријаву теме докторског рада. У четвртом и петом семестру докторант припрема докторску дисертацију и сарађује са ментором кроз часове студијског истраживачког рада, а након шестог семестра предвиђена је одбрана докторске дисертације.

Стандард 6: Квалитет, савременост и међународна усаглашеност студијског програма
Студијски програм докторских студија теологије прати савремене светске токове и стање науке у одговарајућем образовно-научном пољу и упоредив је са програмима следећих иностраних високошколских установа:
- Теолошки факултет Националног и Каподистријског Универзитета у Атини (Грчка)

- Теолошки факултет Аристетоловог универзитета у Солуну (Грчка)

- Понтифицал Латеран Университy - Понтифициа Университа Латераненсе (Италија)

Стандард 7: Упис студената
На студијски програм уписује се 12 студената годишње, што је у складу са кадровским и просторним капацитетима Православног богословског факуотета. У прву годину докторских студија може се уписати:
• лице које има завршене мастер академске студије из области теологије односно религиологије, са најмање 300 бодова и општом просечном оценом најмање 8 на основним академским студијама и мастер академским студијама или најмање 5 објављених теолошки релевантних студија у часописима од националног и међународног значаја;
• лице које има академски степен магистра теолошких наука;

• лице које нема завршене одговарајуће студије уз полагање диференцијалног испита.
Стандард 8: Оцењивање и напредовање студената
Кандидат савладава студијски програм полагањем испита, одбраном пријаве теме докторског рада и одбраном докторске дисертације, чиме стиче 180 ЕСПБ бодова, у складу са студијским програмом докторских студија теологије. Сваки изборни предмет у програму има 15 ЕСПБ бодова, које кандидат остварује када са успехом положи испит.
Број ЕСПБ бодова утврђен је на основу радног оптерећења студента у савладавању одређеног предмета и применом јединствене методологије Православног богословског факултета у Београду. Успешност студената у савладавању одређеног предмета континуирано се прати током наставе и изражава се поенима. Максимални број поена које студент може да оствари на предмету је 100. Студент стиче поене на предмету кроз рад у настави, испуњавањем предиспитних обавеза и полагањем испита. Минимални број поена које студент може да стекне испуњавањем предиспитних обавеза током наставе је 30 а максимални 70. Сваки предмет из студијског програма има јасан и објављен начин стицања поена. Начин стицања поена током извођења наставе укључује број поена које студент стиче по основу сваке појединачне врсте активности током наставе или извршавањем предиспитних обавеза и полагањем испита.
Укупан успех студента на предмету изражава се оценом од 5 (није положио) до 10 (одличан). Оцена студента је заснована на укупном броју поена које је студент стекао испуњавањем предиспитних обавеза и полагањем испита, а према квалитету стечених знања и способности.
Стандард 9: Наставно особље
За извођење докторских студија теологије на Православном богословском факултету у Београду ангажовано је укупно 16 наставника, сви са пуним радним временом. Број наставника одговара потребама студијског програма и усклађен је са бројем предмета и бројем часова на тим предметима. Укупан број наставника довољан је да покрије укупан број часова наставе на студијском програму. Научне и стручне квалификације наставног особља су у свим случајевима документоване у складу са стандардима за наставнике у пољу друштвено-хуманистичких наука.
На програму је ангажовано 12 ментора који имају референце класификоване у складу са категоризацијом ресорног министарства и задовољавају стандарде за менторе у пољу друштвено-хуманистичких наука. Ментори су:
1. Драгутиновић Предраг 
2. Кисић Раде 
3. Крстић Зоран 

4. Кубат Родољуб 

5. Мидић Игнатије Добривоје 

6. Милошевић Ненад 

7. Перишић Владан 
8. Поповић Радомир  
9. Пузовић Владислав
10. Шијаковић Богољуб 
11. Васиљевић Максим Милан  

12. Вукашиновић Владимир 
Стандард 10: Организациона и материјална средства
За извођење студијског програма обезбеђени су одговарајући кадровски, просторни, техничко - технолошки, библиотечки и други ресурси који су примерени карактеру студијског програма и предвиђеном броју студената.
Настава на Православном богословском факултету изводи се у амфитеатрима и слушаоницама које су по потреби опремљене аудио-визуелном опремом. С обзиром да су сви предмети на овом студијском програму изборни, очекује се да ће рад са студентима у великом делу бити организован по менторском принципу. Студенти располажу рачунским центром.
Библиотека располаже пространом читаоницом и богатим фондом публикација на српском и страним језицима из области теологије и других наука које се проучавају у оквиру предметног студијског програма, као и збирком енциклопедија, лексикона и речника. Рачунарски систем којим располаже Библиотека омогућава електронско претраживање фондова факултетске и других библиотека Србије, али и приступ иностраним електронским сервисима за претраживање стручних и научних часописа у пуном тексту. Библиотека располаже са више хиљада библиотечких јединица релевантних за извођење студијског програма. За све предмете садржане у курикулуму студијског програма у библиотеци Православног богословског факултета постоји одговарајућа уџбеничка, приручна и друга научна литература и то у довољном броју за нормално реализовање наставног процеса. За извођење студијског програма обезбеђена је потребна информациона опрема. На тај начин, студентима су обезбеђени сви услови који су неопходни за квалитетан рад на овом студијском програму.
Стандард 11: Контрола квалитета
Контрола квалитета студијског програма докторских студија теологије подразумева редовно и систематично праћење његове реализације и предузимање мера за унапређење квалитета у погледу курикулума, наставе, наставног особља, оцењивања студената, уџбеника и литературе. Контрола квалитета овог студијског програма обавља се у унапред одређеним временским периодима који за самовредновање износи највише три године, а за спољашњу проверу квалитета највише пет година.
У контроли квалитета студијског програма докторских студија теологије обезбеђена је активна улога студената и њихова оцена квалитета програма.
Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕРЗИТЕТ У БЕОГРАДУ-ПРАВОСЛАВНИ БОГОСЛОВСКИ ФАКУЛТЕТ  за студијски програм  Докторске студије - ТЕОЛОГИЈА  у оквиру поља друштвено-хуманистичких наука испуњава стандарде у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И 

ПРОВЕРУ КВАЛИТЕТА

У В Е Р Е Њ Е
О АКРЕДИТАЦИЈИ студијског програма
УНИВЕРЗИТЕТ У БЕОГРАДУ-ПРАВОСЛАВНИ БОГОСЛОВСКИ ФАКУЛТЕТ са седиштем у МИЈЕ КОВАЧЕВИЋА БР.11Б, БЕОГРАД, ПИБ: 103503783, Матични број: 17569961, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25, 101/12-I-26, 13/14), за акредитацију студијског програма   Докторске студије - ТЕОЛОГИЈА у оквиру поља друштвено-хуманистичких наука и то за 12 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

